Aalborg Stiftstidende, 1838-08-14
Hamburg, 7de August. - - Man troer ialmindelighed i Danmark, at Hamburg kun er et behageligt Opholdsted, for Kjøbmænd, denne Mening er imidlertid meget vrang; thi skjøndt det er uomtvisteligt, at Opholdet i denne Europas næstførste eller 3die Handelstad maa være meest interessant for Handlende, saa følger det dog ingenlunde heraf, at Jkke handlende, der blot have nogenlunde gode Connetioner her, skulde finde Opholdet uinteressant. Her er bestandigt en stor Conflur af Fremmede fra Verdens forskjelligste Kanter, og af Liv, af Rummel og Tummel, er ei alene nok, men som oftest endog meer end nok. Heraf kommer: at Meget, hvoraf man f. Ex. i Kjøbenhavn gjør et forfærdeligt stort Væsen, her kun af Faa bemærkes. (Dette være imidlertid sagt ganske Junter und, og uden al bitter Hentydning til Kongens Kjøbenhavn, der forøvrigt i flere andre Henseender har mange Fortrin fremfor Hamburg.) - J denne Tid har man her et uafladeligt Regnveir, og min bedste Adspredelse har jeg derfor fundet i Theatret. Denne hersens Mamsell Taglioni, har jeg da at takke for, at jeg maatte betale billetterne med det Dobbelte af hvad de ellers koste, ikkedestomindre saae jeg hende dog 3 Gange, og da Huset hver Gang var saa propfyldt, at der ikke kunde rummes en Menneskesjæl til, saa fandt jeg, at Directionen havde handlet meget fornuftigt i at fordobble Betalingen. Hvad nu hendes Dands anbelanger, da maa jeg tilstaae, at min Pen er alt for svag til at beskrive Dig, med hvilken Anstand og Grazie hun svæver over Scenen. Det overgaaer virkelig al Beskrivelse, og den, der ikke har seet Taglions Dands kan umulig gjøre sig noget Begreb derom. Hun bevæger sig med en Lethed og en Ynde, som grændser til det Utrolige, hvorfor ogsaa det stormende og enthusiastiske bifald, hvormed hun her, som overalt, blev modtagen, ikke er mere end fortjent. Jmellem hver Act blev hun fremkaldt og hver Gang hilset med sublende Applaus, medens Blomsterkrandse og Bouquetter hvirvlede hende imøde. Hun forlod for nogle Dage siden, vor Bye(som Du seer, er jeg alt bleven en Hamburger), men blev strax afløst af en af Tysklands første Skuespillere: Hr. Løwe fra Wien. Jeg saae ham iaftes som Corregio i Oehlenschlagers bekjendte Tragodie. Udførelsen af denne Rolle var mesterlig, og jeg kunde have ønskeet, at den store Digter selv havde været tilstede. Jmorgen giver atter en fremmed Kunstner Gjæsteroller og om faa Dage ventes en berømt Sangerinde hertil (hvilket min Barbeer i dette Øieblik fortalte mig). Da jeg nu alt har ventet saa længe, kan jeg jo, ligesom Trop i Recensenten og Dyret", vente Dyrehavstiden med, for rigtigt at lære Tydskland, at kjende. - Om das Wandsbecker Wettrennen, vil jeg Jntet skrive Dig; jeg veed jo, at Du altid pleiede at springe over alle Heste Skriverier i Avisen, og jeg maa jo derfor antage, at Du vilde følge det samme Princip med mit Brev. - Jeg veed ei heller, om det kan interessere Dig at erfare, at her i forrige Uge et Senator Merck tilhørende Pakhuus, som var fyldt med Varer, ved en Forseelse af en Arbeidsmand, der nemlig vilde udtage Prøver af et Parti Bomuld, hvorved Lyset, som han havde med, kom til at tænde Bomulden - aldeles afbrændte. Tabet (der, ligesom Profitten, her sædvanligt viser sig i det Store) anslaaer man til en Million Mark Banco, og de opbrændte Varer bestod mestendeels af Bomuld og Tobak. Alt stod som i et Jldhav, og Tobaksrøgen, var værre end i nogen Klub. (Dette Jndfald er forøvrigt ikke af mig, men af gen gammel Militair, der var tilstede ved Branden og hvem jeg nys talte med.) - Da jeg nok troer at komme til at tilskrive Dig eengang til, forinden jeg forlader Hamburg, vil jeg her slutte. Men apropos! Jeg traf igaar sammen med En, der talte perfect Dansk, jeg troede derfor at finde en Landsmand og søgte strax at faae gen luun Passiar" med ham. Men han forsikkrede mig øieblikkeligt, at han paa ingen Maade var min Landsmand, men en (dansktalende) Slesvig=Holstener fra det Slesvigske, nemlig fra Haderslev. Jeg fortalte ham da, at Stænderforsamlingen i Slesvig (, efter Forlydende naturligviis) havde taget den Beslutning, at petitionere Hs. M. Kongen om at faae det olsenske Kaart" anderledes illumineret, samt om at overlade dette Oplysnings=Værk til Directionen for det lærde Skolevæsen. Tydskeren fra Haderslev meente, at de paagjældende Geographier og Landkort vilde blive indkaldte, for at den forældede (sic) Benævnelse, Sønder-Jylland, kunde blive udkradset deraf. - - Randers. J Torsdags Eftermiddags afbrændte, under en voldsom Storm, det bag Kirkegaarden udenfor Østerport beliggende Reebslagerhuus, med iværende Forraad af Hamp. Jlden opkom ved Tjærekogning. (Rand. Av.)